**Návrh**

**NARIADENIE VLÁDY**

## Slovenskej republiky

## z ............... 2019,

**ktorým sa mení a dopĺňa nariadenie vlády Slovenskej republiky č. 377/2012 Z. z.,**

**ktorým sa ustanovujú požiadavky na ochranu zvierat používaných na vedecké účely alebo vzdelávacie účely**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 377/2012 Z. z., ktorým sa ustanovujú požiadavky   
na ochranu zvierat používaných na vedecké účely alebo vzdelávacie účely, sa mení a dopĺňa takto:

1. V § 12 ods. 1 sa slová „je uznaná“ nahrádzajú slovami „sa na základe právne záväzných aktov Európskej únie uznáva“.
2. V § 13 ods. 1 prvej vete sa slová „je to možné“ nahrádzajú slovami „to nie je nevhodné“.
3. V § 15 odsek 3 znie:

„(3) Orgán veterinárnej správy môže za výnimočných okolností, na základe predchádzajúceho veterinárneho vyšetrenia zvieraťa, povoliť5) opätovné použitie tohto zvieraťa v postupe bez splnenia podmienky podľa odseku 2 písm. a); to neplatí, ak ide o zviera, ktoré sa použilo viac ako jedenkrát v postupe, ktorý spôsobuje krutú bolesť, strach alebo porovnateľné utrpenie.“.

1. V § 19 ods. 4 sa za slovo „pri“ vkladajú slová „akejkoľvek významnej“.

1. § 22 sa dopĺňa odsekom 5, ktorý znie:

„(5) Minimálne požiadavky, ktoré sa týkajú vzdelania a odborného vzdelávania, a požiadavky na získanie, udržiavanie a preukazovanie požadovanej spôsobilosti osôb, ktoré vykonávajú úlohy podľa odseku 1, sú uvedené v prílohe č. 5a.“.

1. V § 32 odsek 4 znie:

„(4) Najmenej 25 % kontrol v príslušnom roku vykonáva orgán veterinárnej správy bez predchádzajúceho upozornenia.“.

1. Poznámka pod čiarou k odkazu 11 znie:

„11) Napríklad nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (prepracované znenie) (Ú. v. EÚ L 342, 22.12.2009) v platnom znení, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.“.

1. V § 38 ods. 1 úvodná veta znie: „Schválenie projektu sa obmedzuje na postupy, ktoré boli predmetom“.
2. V § 38 ods. 2 úvodnej vete sa vypúšťa slovo „najmä“.
3. V prílohe č. 5 Oddiele B tabuľke 2.1 treťom stĺpci treťom riadku sa číslo „20“ nahrádza číslom „60“.
4. V prílohe č. 5 Oddiele B tabuľke 2.2 druhom stĺpci v hlavičke tabuľky sa slovo „cm“ nahrádza slovom „cm2“ a štvrtom stĺpci treťom riadku sa číslo „20“ nahrádza číslom „60“.
5. Poznámka pod čiarou k odkazu 16 znie:

„16) Nariadenie vlády Slovenskej republiky č. 730/2002 Z. z., ktorým sa ustanovujú minimálne normy ochrany teliat v znení nariadenia vlády Slovenskej republiky č. 270/2003 Z. z.

Nariadenie vlády Slovenskej republiky č. 735/2002 Z. z., ktorým sa ustanovujú minimálne normy ochrany ošípaných v znení neskorších predpisov.

Nariadenie vlády Slovenskej republiky č. 322/2003 Z. z. v znení neskorších predpisov.“.

1. V prílohe č. 5 Oddiele B tabuľka 7.1 znie:

„

|  |  |  |  |  |  |
| --- | --- | --- | --- | --- | --- |
| Telesná hmotnosť  [kg] | Minimálna veľkosť  priestoru [m2] | Minimálna plocha podlahy na jedno zviera [m2] | Priestor pri žľabe pri adlibitnom kŕmení bezrohého dobytka [m/zviera] | Priestor pri žľabe pri reštrikčnom kŕmení bezrohého dobytka [m/zviera] | Dátum podľa  § 33 ods. 2 |
| do 100 | 2,50 | 2,30 | 0,10 | 0,30 | 1. januára 2017 |
| nad 100 a do 200 | 4,25 | 3,40 | 0,15 | 0,50 |
| nad 200 a do 400 | 6,00 | 4,80 | 0,18 | 0,60 |
| nad 400 a do 600 | 9,00 | 7,50 | 0,21 | 0,70 |
| nad 600 a do 800 | 11,00 | 8,75 | 0,24 | 0,80 |
| nad 800 | 16,00 | 10,00 | 0,3 | 1,00 |

“.

1. Za prílohu č. 5 sa vkladá príloha č. 5a, ktorá vrátane nadpisu znie:

„Príloha č. 5a   
k nariadeniu vlády č. 377/2012 Z. z.

**Minimálne požiadavky, ktoré sa týkajú vzdelania a odborného vzdelávania, a požiadavky na získanie, udržiavanie a preukazovanie požadovanej spôsobilosti osôb, ktoré vykonávajú úlohy podľa § 22 ods. 1**

1. Platné vnútroštátne právne predpisy týkajúce sa získavania a chovu zvierat, starostlivosti o ne a ich používania na vedecké účely.
2. Etika v súvislosti so vzťahom zvieraťa a človeka, skutočná hodnota života   
   a argumenty za a proti používaniu zvierat na vedecké účely.
3. Základná a príslušná druhovo špecifická biológia vo vzťahu k anatómii, fyziologickým znakom, rozmnožovaniu, genetike a genetickým zmenám.
4. Správanie zvierat, chov a obohatenie prostredia.
5. V prípade potreby druhovo špecifické metódy manipulácie so zvieratami a druhovo špecifické postupy.
6. Starostlivosť o zdravie zvierat a hygiena.
7. Rozpoznávanie druhovo špecifického strachu, bolesti a utrpenia u väčšiny bežných laboratórnych druhov.
8. Anestézia, metódy na zmiernenie bolesti a usmrcovanie.
9. Používanie humánneho ukončenia postupu.
10. Požiadavka nahradenia, obmedzenia a zjemnenia.

11. V prípade potreby navrhovanie postupov a projektov.“.

**Čl. II**

Toto nariadenie vlády nadobúda účinnosť 15. júla 2019.